**ΠΡΟΚΗΡΥΞΗ ΠΡΟΣΛΗΨΗΣ ΠΡΟΣΩΠΙΚΟΥ**

Η **ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ ΣΥΝ.Π.Ε.** συνεχίζοντας την αναπτυξιακής της πορεία, βρίσκεται στην ευχάριστη θέση να απευθύνει πρόσκληση υποβολής βιογραφικών σημειωμάτων για την πλήρωση θέσεων που θα καλύψουν ανάγκες του **Δικτύου Καταστημάτων της στην Πάργα** καθώς και της **Διεύθυνσης Χρηματοδοτήσεων στα Ιωάννινα.**

**Τίτλος Θέσης:**

1. **Υπάλληλος Εξυπηρέτησης Πελατείας -Ταμίας, Οργανική Μονάδα Πάργας**

Πρόκειται για θέση πλήρους απασχόλησης με άμεσο Προϊστάμενο, τον Διευθυντή της Οργανικής Μονάδας Πάργας.

Τα απαιτούμενα προσόντα των υποψηφίων είναι τουλάχιστον:

* Απόφοιτος Ανώτατης ή Ανώτερης Οικονομικής Σχολής (ΑΕΙ ή ΑΤΕΙ),
* Πολύ καλή γνώση της Αγγλικής Γλώσσας,
* Γνώση MS Office,
* Εκπλήρωση στρατιωτικών υποχρεώσεων για τους άνδρες.

**Βασική Αποστολή Θέσης**: Κύρια αποστολή είναι η ευθύνη της ορθής και ασφαλούς πραγματοποίησης των ταμειακών συναλλαγών που προκύπτουν από τις τρέχουσες δοσοληψίες των πελατών, η καλύτερη εξυπηρέτηση τους και η έγκαιρη συμφωνία του ταμείου του.

1. **Υπάλληλος Διεύθυνσης Χρηματοδοτήσεων (Account Officer)**

Πρόκειται για θέση πλήρους απασχόλησης με άμεσο Προϊστάμενο, τον Προϊστάμενο της Διεύθυνσης Χρηματοδοτήσεων

Τα απαιτούμενα προσόντα των υποψηφίων είναι τουλάχιστον:

* Απόφοιτος Ανώτατης ή Ανώτερης Οικονομικής Σχολής ή Θετικής Κατεύθυνσης (ΑΕΙ ή ΑΤΕΙ),
* Πολύ καλή γνώση της Αγγλικής Γλώσσας,
* Γνώση MS Office,
* 5 χρόνια συνολική Τραπεζική εμπειρία, τα 2 σε ανάλογη θέση,
* Εκπλήρωση στρατιωτικών υποχρεώσεων για τους άνδρες.

**Βασική Αποστολή Θέσης:** Η προσέλκυση επιχειρηματικών πελατών, η ενημέρωσή τους για το σύνολο των προϊόντων και υπηρεσιών της Τράπεζας, η διερεύνηση των αναγκών τους και η παροχή του κατάλληλου μείγματος προϊόντων. Η ανάλυση, επεξεργασία, αξιολόγηση των οικονομικών στοιχείων και μεγεθών των επιχειρηματικών πελατών και η συστηματική παρακολούθηση της οικονομικής τους κατάστασης, της συναλλακτικής τους συμπεριφοράς και των αναγκών τους.

Προθεσμία υποβολής βιογραφικών μέχρι και την **Τετάρτη 31 Ιουλίου** **2024.**

Οι ενδιαφερόμενοι μπορούν να υποβάλουν βιογραφικό **μαζί με το Έντυπο Προστασίας Προσωπικών Δεδομένων**, μόνο ηλεκτρονικά, στην ακόλουθη διεύθυνση ηλεκτρονικού ταχυδρομείου: hr@epirusbank.gr

**Συνεταιριστική Τράπεζα Ηπείρου**

**Τμήμα Ανθρώπινου Δυναμικού**